Enya

Enya (irske mě: Eithne Pádraigín Ni Bhraonain, eng.: Enya Patricia Brennan, roź. 17. maja 1961 w Gweedore, grobinstwo Donegal, Irska) jo irska spiwaŕka, grajaŕka a muzikaŕka multiwokalneje muziki pop a new age. Enya jo dobyła mjazynarodnu woblubowanosć za spiw "Orinoko Flow (Sail Away)" z platy Watermark w lěśe 1988. Dalšnej znatej spiwa stej mj. dr. "Only Time" a "Bodicea", kótaryž jo był samplowany pśez kupku Fugees w spiwje "Ready or Not" w lěśe 1997. 

Enya jo grała a spiwała w keltiskej kupce jeje muzikalneje familije Clannad wót lěśa 1980. Wót 1982 statkujo ako solistka. Enya grajo, spiwa a producěrujo muziku new age z elementami keltisku, klasisku, cerkwinu a ludowu muziku. Enya jo spiwała w 10 rěcach. Enya jo wjelgin woblubowana muzikaŕka na swěśe. Wóna jo zepśedawała 75 mil. platow a dobyła 4 myta Grammy a druge myta. 

Asteroid "6433 Enya" jo był pomjenjony pó spiwaŕce Enya w lěśe 1997. Enya bydli w swójskem grodku pla Dublina. 

 Diskografija 
 1986 Enya
 1988 Watermark
 1991 Shepherd Moons
 1992 The Celts
 1995 The Memory of Trees
 1997 Paint the Sky with Stars
 2000 A Day Without Rain
 2005 Amarantine
 2008 And Winter Came...
 2009 The Very Best of Enya
 2012 Dark Sky Island

 Wótkaze 

Kategorija:Muzikaŕ
Kategorija:Spiwaŕ
Kategorija:Roź. 1961